《送玉面貍与月湖》
宋代·叶寘

迎阳舐掌餐朝霜，虎额分白狐裘黄。
野人供之未敢尝，聊比涧沚溪毛将。
方其潜遁嵌空去，塞向固然知墐户。
藏身为地抑何拙，令人开户知其处。
贵重荣称玉面郎，尾以牛后夸奇章。
世间丑好谁争强，贤否一语由臧仓。
谂季貍兮美南国，范我驰驱非诡获。
衣褐褐见脱脱兮，雪绰通身妙藏白。
人言可以贡金门，芹美犹云欲献君。
倘幸珍称供玉食，全胜肥遁老邱园。
侑以诗篇烦笔削，诗欠活眼觅一著。

作者简介：叶寘，字子真，号坦斋，池州青阳（今属安徽）人。与洪咨夔、魏了翁多唱酬（《平斋文集》卷七《九华叶子真有诗见寄因和酬》、《鹤山集》卷一一《次韵九华叶寘见思鹤山书院诗》）。后以荐为池州签判（《宋诗纪事补遗》卷八一）。有《爱日斋丛钞》十卷、《坦斋笔衡》一卷（《千顷堂书目》卷一二），已佚。清四库馆臣据《永乐大典》辑《爱日斋丛钞》为五卷。今录诗五首。